Első nagy nemzetközi eseménye az 1984-es téli olimpia volt, ahol hat mérkőzésen nyolc pontot szerzett de nem nyert érmet az amerikai válogatottal. Részt vett az 1987-es Kanada-kupán és öt mérkőzésen három gólt ütött. Két évvel később meghívást kapott a világbajnoki keretbe is de érem nélkül maradt és 10 mérkőzésen nyolc pontot szerzett. Képviselte hazáját az 1991-es Kanada-kupán is ahol hat mérkőzésen négy pontot szerzett és ezüstérmes lett. Legnagyobb eredménye a válogatottban az 1996-os jégkorong világkupa aranyérem volt amit egy nagyon erős amerikai válogatottal tudott megnyerni. Utolsó válogatottbeli szereplése a visszavonulása előtt az 1998-as téli olimpia volt. Itt négy mérkőzésen kettő pontot szerzett és ismét érem nélkül maradt.